පසුව අප දුටුවේ අතිශය සුන්දර බංගලාවකි. පොළොවෙන් අඩි එක හමාරක් පමණ ඉහළ කණු මත සාදා තිබූ එම බංගලාව සැබවින්ම පිහිටා තිබුණේ හොම්බානිය සහ කිරිගල්පොත්ත කඳු පිටුපස තෙල්ගමු ඔයේ මුල් ජල පෝෂක ඉසව්ව තුළය. පිටු පස පිහිටියේ දැවැන්ත පයිනස් කැලයකි. කුඩා ගෙවත්තක් වූ අතර එහි අසුන් ගැනීමට බංකු සහ සරල ක්‍රීඩා කටයුතු කිරීමට ස්ථාන විය. කුඩා පොකුණක් වූ අතර කොඩි රඳවන කණු ද එහි විය. අප සොයා ගත් කරුණු අනුව මෙම ස්ථානය හිටපු ගුවන් හමුදාපති කෙනෙකුට අයත් විය. චන්ද්‍රිකා රූපවාහිනී සේම විදුලියට රැහැන් ද ඇද ඇති මෙම බංගලාව වීදුරු ජනෙල් බංගලාවක් විය. අනවසරයෙන් ඇතුළු වීම නුසුදුසු වූයෙන් වැඩිදුර බංගලාව පිළිබඳ අප පිරික්සන්නට ගියේ නැත. මන්ද අපට අවශ්‍ය වූයේ මේ ඉදිරිපස තෙල්ගමු ඔයෙන් එහා පෙදෙසේ පිහිටි සුදුගල කන්ද තරණය කිරීමයි. එම නිසාම දුම්බර වනයේ දුෂ්කරතම ඉසව්වක පිහිටි සුදුගල බංගලාවෙන් සමුගෙන අපි තෙල්ගමු ඔයට පැමිණියෙමු. පසුව එගොඩ වූ අප ගූගල් සිතියම අනුසාරයෙන් කඳු මුදුන සොයා දරුණු කඳු නැගීමක නිරත වුණෙමු.
බංගලාවට පිටුපස පිහිටියේ කුමක්ද?
දැවැන්ත පයිනස් කැලයකි